Her er dit gratis uddrag

Læs i og om bogen ved at klikke rundt i denne smagsprøve. Først og fremmest får du selvfølgelig en stor bid af selve teksten, men vi har også samlet info om bogen til dig.

Rigtig god fornøjelse!

Gyldendal, 2018

Om Digte til musik

"Ekspansive og smukke Digte til musik er koncentration og vision. En katedral af ord, der viser mod til at gå ind i alvoren ... Her er vi ikke i småtingsafdelingen. Men helt ude, hvor der trækkes i livets lange bånd." - Berlingske Tidende.

Poul Borums digtsamling udkom oprindeligt i 1996.

Poul Borum

Digte til musik

(Gratis uddrag)

Gyldendal

Digte til musik (Gratis uddrag)

Poul Borum

1. e-bogsudgave 2018

På forsiden er Juris Gagainis "Indija", gravering på porcelæn, 1982.

ISBN 978-87-02-25693-2

© Poul Borum & Gyldendal 2018

Gyldendal
Klareboderne 3
1001 København K

Denne bog er beskyttet af lov om ophavsret.
Kopiering til andet end personlig brug må kun ske efter aftale med forlag og forfatter.

www.gyldendal.dk

Husmusik er skrevet til et samarbejde med avantgardemusikeren Jørgen Teller.

Jeg er et sted er skrevet til en serie fotografier af Marianne Grøndahl af detaljer fra min lejlighed – et bogprojekt, der ikke blev til noget.

I’m Beginning to See the Light er skrevet til og fremført som del af Ann Susans installation Øjensynlig i Galleri North, foråret 95.

I
Digte til musik

Heinrich Schütz: Geistliche Konzerte

Disse hvidkalkede protestantiske kirkerum

hvor renhedskrav siler ned ad væggene

og sognepræstens tolv børn er alle stemmerne i koret

med deres mor ved pulpituret, overflydende og ren,

en nådestilstand der lyder op mod den sommerblå himmel

uden for de små men sollysende vinduesglugger højt oppe i

        orgelhøjde

disse rugbrøds- og sødmælks-stemmer

med deres forsoningslys næsten skærende

disse overlyde af overrum og oversjæl

denne vished hinsides tro

John Persen: Ex

Den tredje gang guldterningen på tavlebordet randt, skønjomfruen hun tabte, den ungersvend forsvandt.

  Nej, ved du nu hvad, skat,

  kærligheden

  kan da ikke sådan bare forsvinde.

  Og du

  står for stærkt til

  bare at være et minde

  Har du da ikke hørt om

  udødelig kærlighed, måske?

  Det er de dødelige

  der fandt på dét.

Den tredje gang hvor højenlofte stod i brand var begge borte og kærligheden sand.

Bruckners 3.

Jeg hørte Bruckners 3. som en roman fra 1871,

samtidig med Henry James’ Portrait of a Lady,

men også inspireret af Monets Olympia (hvornår?!)

Fire monologer (som The Sound and the Fury):

hovedpersonen er en kvinde der vågner,

hendes drømme så længe symfonien varer.

Wien 1870, Portræt af en drømmende pige.

Elise hedder hun og er 24.

Hun elsker to mennesker:

Elskeren som hun kalder Den Fremmede,

han er gådefuld for os, måske kun en drøm –

og søsteren Lotte på 16.

1. sats Elise

2. sats Elise og Lotte

3. sats Elise og elskeren

4. sats Elise og negerkvinden med spejlet.

Vil Elise kunne gøre kærligheden til Lotte til en drøm

og drømmen om elskeren til virkelighed?

Hvilende kvinde, drømmende pige.

Schumann: Tre romancer for violoncel og klaver. Op. 94

De er for rolig!

De har det for godt!

Tag tre Schumann for nervernes skyld!

I

Jeg er urolig,

jeg er bange,

jeg ved godt selv

at det er uden grund.

Jeg har det jo godt,

siger jeg til mig selv.

Hvorfor ryster

mine hænder så?

II

Jeg ville gerne danse!

Hvor er min skygge henne?

Jeg ville gerne fejre

en gylden dag som denne.

Jeg ville ikke standse

min hvirvlen rundt og rundt.

Men jeg står i stampe

og mine ben gør ondt.

III

Nu aftnes alting

indeni.

Nu kommer nat

og gør mig fri.

Min dag, min dag,

min dag forbi.

Cecilie Ore: Præsens subitus. For strygekvartet. 1989

Sønderrevne nerver. Blod og kaos. Alt det dér.

Jeg ved det godt. Jeg har det i mig. Alt det dér.

Men hvem siger det er rigtigt

at slippe luften ud, når den er dårlig?

Blod og kaos. Ja, jeg ved det. Nervespidser.

Der er en brunstig påhængsmotor i mit hoved. Og hvad så?

Livet er for langt til al den klage.

Livet er for kort til andet end at leve.

Erik Højsgaard: Nocturne. 94

Nat sig sænker over lande.

Vil du opdateres på vores nyheder?

Tilmeld dig vores nyhedsbrev eller gør som over 40.000 andre læseheste og følg os på de sociale medier.

FACEBOOK

INSTAGRAM

TWITTER